105 
A. De Stereocaulis et Pilophoris commentatio, auctore Th. 
Fries. Recenset W. NYLANDER. 
Clar. Th. Fries litteraturam lichenographicam mono- 
graphia ditavit generis difficilis Stereocauli, quod opus dili- 
genter elaboratum varias continet sententias non probandas, 
ut credo.  Utlitatis igitur cujusdam sit, ut animadversiones 
nonnulle eo respectu exponantur, et hoc breviter, sincere 
faciam, persuasus disquisitionibus criticis scienti: potius, 
quam laudibus vanis, consultum fore. 
Pag. 2. dicit auctor: »Usu microscopit — in interna 
fructuum structura præcipue (specierum) exoticarum eximios 
inter formas habitu. simillimas inveni characteres.» Nemo 
alius viderit characteres microscopicos majoris esse momenti 
in speciebus exoticis quam in speciebus europæis, sed res, 
ni fallor, se in ambabus similiter habent.  Adminiculum idem 
cerle præbet microscopium in determinandis lichenibus euro- 
pæis ac iis alarum telluris partium. 
Ibid. »Centrum hujus generis in regionibus mere tro- 
picis quaerendum.» — Hoc sane error. Saltem in Museo di- 
tissimo. Parisiensi vix ullum specimen adest e terra quadam 
mere Wopica, nec nisi e montanis et potissime frigidioribus 
terrarum calidarum. Contra abundantius et vegetius occur- 
runt Stereocaula in regionibus frigidis, rara evadunt in tem- 
peratis et evanescunt in calidis. 
Pag. 5. Varie hic res essent animadvertende. — Us- 
neas, cum clar. Koerber, primum habere locum admittere 
videtur auctor et post eas in ordine systematico venire 
Stereocaula et Cladonias. Systema rite serioque perceptum 
(non »råtionibus, quibus cuique placeat» innixum, ut satis 
leviter dicit cl. Fries), organismum lichenosum quoad omnes 
ejus partes respiciens, Usneeos, Cladonieos et Stereocauleos 
gradu inferiore relinquere cogitur, primario loco inter liche- 
nes adtributo Parmeliaceis, in quibus et thallus et apothecia 
et simul spermogonia formas maxime in his vegetabilibus 
evolutas adtingunt. Systema arbitrio tantum auctoris super- 
Structum, nec necessitate quadam sponte oblata, systematis 
nomen ægre meretur, neque est nisi lusus animi fallax. Nec 
ullius. est soliditatis »certa analogia», quam cl. Fries inter 
Sphærophora et Stereocaula invenit, nam nullo respectu 
